**PROJEKTS**

2023.gada \_\_\_. aprīlī Lēmums Nr.\_\_\_\_\_

# Par Daugavpils valstpilsētas pašvaldības iestādes “Sociālais dienests”

# Ģimenes mājas “Pīlādzis” reorganizāciju

Pamatojoties uz Pašvaldību likuma 10.panta pirmās daļas 8.punktu, Valsts pārvaldes iekārtas likuma 15.panta trešās daļas 3.punktu, 30.pantu,

ievērojot Valsts pārvaldes iekārtas likuma 10.panta desmitajā daļā noteikto principu, ka valsts pārvaldi organizē pēc iespējas efektīvi, valsts pārvaldes institucionālo sistēmu pastāvīgi pārbauda un, ja nepieciešams, pilnveido, izvērtējot arī funkciju apjomu, nepieciešamību un koncentrācijas pakāpi,

ņemot vērā darba grupas, kura izveidota ar Daugavpils valstspilsētas pašvaldības (turpmāk – Pašvaldība) izpilddirektora p.i. T.Dubinas 2023.gada 29.marta rīkojumu Nr.42 “Par darba grupas izveidi”, 2023.gada 4.aprīļa ziņojumā iesniegtos priekšlikumus (reģ. Lietvarī ar Nr.480/1.2-6), Pašvaldības domes (turpmāk – Dome) Sociālo jautājumu komitejas 2023.gada \_\_.aprīļa atzinumu, Domes Finanšu komitejas 2023.gada \_\_.aprīļa atzinumu,

**Dome nolemj:**

1. Reorganizēt Pašvaldības iestādes “Sociālais dienests” Ģimenes māju “Pīlādzis” (turpmāk – Ģimenes māja), pievienojot to Pašvaldības iestādei “Daudzfunkcionālais sociālo pakalpojumu centrs “Priedīte”” (reģistrācijas numurs 90010437371, turpmāk - Iestāde).
2. Reorganizācija pabeidzama līdz 2023.gada 1.jūlijam.
3. Noteikt, ka Iestāde ir Ģimenes mājas tiesību, saistību un funkciju pārņēmēja.
4. Pašvaldības izpilddirektora p.i. organizēt Ģimenes mājas materiālo vērtību, prasību, saistību un finanšu līdzekļu inventarizāciju un lietvedības nodošanu Iestādei.
5. Pašvaldības iestādes “Sociālais dienests” vadītājai:
	1. Informēt darbiniekus par Ģimenes mājas reorganizāciju atbilstoši Darba likuma prasībām;
	2. Īstenot citus pasākumus, kas nepieciešami lēmumā minēto uzdevumu izpildei.
6. Iestādes vadītājai nodrošināt attiecīgo Iestādes nolikuma grozījumu iesniegšanu apstiprināšanai Domē.

Domes priekšsēdētājs A.Elksniņš